wickkiey/tamil-wikipedia-chunked huggingface dataset:
# இலண்டன் முருகன் கோயில்

## இதர தெய்வங்கள்

வெங்கடேசுவரர், மகாலட்சுமி,
புவனேசுவரர், நடராசர், புவனேசுவரி, செய துர்க்கை, தட்சிணாமூர்த்தி, ஆனந்த விநாயகர், வள்ளி மற்றும் தெய்வானை சமேத சுப்பிரமணியர், சண்முகர், ஐயப்பன், குருவாயூரப்பன், ஆஞ்சநேயர், அகத்தியர், அருணகிரிநாதர், சூரியன் , சந்திரன், நவக்கிரகங்கள், பைரவர், இடும்பன் மற்றும் பாபா பாலக் நாத் ஆகியோர் இக்கோயிலில் அருள்பாலிக்கின்றனர்.
# ஆலிவர் ஹார்டி

நடித்த ஒரு காட்சி]]
**ஆலிவர் நார்வெல் ஹார்டி** (*Oliver Norvell Hardy*) (பிறப்பு **நார்வெல் ஹார்டி** ; ஜனவரி 18, 1892 - ஆகஸ்ட் 7, 1957) ஒரு அமெரிக்க நகைச்சுவை நடிகரும் மிகபிரபலமான அமெரிக்க திரைப்பட நகைச்சுவை இரட்டையர்களான லாரல் மற்றும் ஹார்டி என்பவரில் ஒருவரும் ஆவார். மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக இசுடான் லாரலும் (1890-1965) குண்டான உருவமுள்ள அமெரிக்கராக ஆலிவர் ஹார்டியும்(1892-1957) கதாபத்திரங்களில் சித்தரிக்கப்பட்டனர்.  
ஊமைத் திரைப்படங்களின் காலம் தொடங்கி 1926 முதல் 1957 வரை இவரது தொழில் வாழ்க்கை நீடித்தது. இவர்களிருவரும் 1920களின் கடைசிகளில் இருந்து 1940களின் மத்தியப்பகுதி வரை சேட்டை நகைச்சுவையில் (*slapstick comey*) முடிசூட மன்னர்களாக திகழ்ந்தனர். லாரல் எப்பொழுதும் குழந்தை தனமாக செயல்களால் குழப்பம் ஏற்படுத்தும் நபராகவும், அதிக பந்தா உடைய ஹார்டியின் தோழமை கதாபாத்திரத்திமாக நடித்தார். இருவரும் சேர்ந்து நூறு திரைப்படங்களுக்கும் மேலாக நடித்துள்ளனர். ஆரம்ப காலங்களில் 1930களில் முழுநீளத்திரைப்படங்கள் தயாரிக்கபடுவதற்கு முன்பு வரை குறும்படங்களில் மட்டுமே நடித்தனர். *சன்ஸ் ஆஃப் தி டிசெர்ட்* (1933), *தி மியூசிக் பாக்ஸ்* (1932), *பேப்ஸ் இன் டாய்லேன்ட்* (1934), மற்றும் *வே அவுட் வெஸ்ட்* (1937) ஆகியன மிகப்பிரமாண்டமான வெற்றியை ஈட்டின. ஹார்டியின் "Well, here's another nice mess you've gotten me into!" என்கிற வாக்கியம் இன்றும் பிரபலமாக உள்ளது.
# இசுடான் லாரல்

நடித்த ஒரு காட்சி]]
**இசுடான் லாரல்** ( *Stan Laurel* ; பிறப்பு **ஆர்தர் இசுடான்லி ஜெபர்சன்** ; 16 ஜூன் 1890 - 23 பிப்ரவரி 1965) ஒரு ஆங்கில நகைச்சுவை நடிகரும், எழுத்தாளரும் மற்றும் திரைப்பட இயக்குநரும் ஆவார். அமெரிக்க நகைச்சுவை நடிகரும் மிகபிரபலமான அமெரிக்க திரைப்பட நகைச்சுவை இரட்டையர்களான லாரல் மற்றும் ஹார்டி என்பவரில் ஒருவராக இருந்தார்.  
மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக இசுடேன் லாரலும் (1890-1965) குண்டான உருவமுள்ள அமெரிக்கராக ஆலிவர் ஹார்டியும்(1892-1957) கதாபத்திரங்களில் சித்தரிக்கப்பட்டனர்.
# ஜம்கண்டி மாநிலம்

**ஜம்கண்டி மாநிலம்** (*Jamkhandi State*) பிரித்தானிய இந்தியாவில் மராட்டியப் பேரரசின் கீழிருந்த சமஸ்தானங்களில் ஒன்றாகும். இது 1811 இல் நிறுவப்பட்டது. மேலும், இதன் தலைநகரம் ஜமகண்டியில் இருந்தது. இது பம்பாய் மாகாணத்தின் தக்காண முகமையின் ஒரு பகுதியாக நிர்வகிக்கப்பட்டது. மேலும் இது தெற்கு மராட்டிய நாட்டின் முன்னாள் மாநிலங்களில் ஒன்றாகும். இந்த சமஸ்தானத்தின் கீழ் இருந்த பகுதி இன்றைய கருநாடகாவின் ஒரு பகுதியாக இருக்கிறது. இந்தியாவின் ஐந்தாவது குடியரசு துணைத்தலைவராக1974 முதல் 1979 வரை பதவியிலிருந்த பசப்பா தனப்பா ஜாட்டி இப்பகுதியைச் சேர்ந்தவர்.
# ஜம்கண்டி மாநிலம்

## வரலாறு

ஜம்கண்டி மாநிலம் 1811 ஆம் ஆண்டில் கோபால்ராவ் பட்வர்த்தன் என்பவரால் நிறுவப்பட்டது.  
ஜம்புகேசுவர் கோயிலின் பெயரிலிருந்து இம்மாநிலத்திற்கு இப்பெயர் பெறப்பட்டது. நாவல் (ஜம்புல்) காடுகளுக்குள் இருந்ததால் இக்கோயிலுக்கு இப்பெயர் வந்திருக்கலாம். இன்று, கோயில் வளாகத்தில் இருந்து ஒரு தொடக்கப் பள்ளி செயல்படுகிறது.  
அண்டை நாடான தார்வாட் மாவட்டத்திலுள்ள குந்தோல் நகரம், 19 பிப்ரவரி 1948 அன்று இந்திய ஒன்றியத்துடன் இணைக்கும் வரை ஜம்கண்டி மாநிலத்தின் ஒரு பகுதியாக இருந்தது.
# ஜம்கண்டி மாநிலம்

## வரலாறு

### ஆட்சியாளர்கள்

இந்த மாநிலத்தின் ஆட்சியாளர்கள் 'ராஜா' என்ற பட்டத்தை பெற்றிருந்தனர். ஜம்கண்டியின் மன்னர்கள் பட்வர்தன் வம்சத்தைச் சேர்ந்தவர்கள்.
# ஜம்கண்டி மாநிலம்

## இதனையும் காண்க

- மராட்டிய
- மராட்டியப் பேரரசு
- மராத்திய அரச குலங்கள் மற்றும் அரசுகள் பட்டியல்
- இந்தியாவின் அரசியல் ஒருங்கிணைப்பு
# துருசேவர் சுல்தான்

**அத்தீசு அய்ரியே அய்சே துருசேவர் சுல்தான்** (*Hatice Hayriye Ayşe Dürrüşehvar Sultan*) (26 ஜனவரி 1914 - 7 பிப்ரவரி 2006) ஒரு உதுமானிய இளவரசியாவார். திருமணத்திற்குப் பிறகு துருசேவர் துர்தானா பேகம் சாகிபா, பேரர் இளவரசி எனப் பெயர் பெற்றார். இவர், உதுமானிய கலீபகத்தின் கடைசி கலீபா இரண்டாம் அப்துல்மசித்தின் ஒரே மகளாவார்.
# துருசேவர் சுல்தான்

## ஆரம்ப கால வாழ்க்கை

துர்சேவர் சுல்தான் 26 ஜனவரி 1914 அன்று இசுதான்புல்லின் ஒரு பகுதியாக இருந்த உசுகுதர் என்னுமிடத்தில் அப்துல்மசித் மற்றும் மெஹிஸ்டி ஹனாம் ஆகியோருக்கு ஒரே மகளாகப் பிறந்தார். அப்போது உதுமானிய கலீபகம் கலிபா அதன் கடைசி கட்டத்திலிருந்தது. இவரது தந்தையின் முதல் மனைவியின் மூலம் பிறந்த *செக்தே இமெர் பாரூக்* என்ற ஒரு சகோதரன் இருந்தார்.  
மார்ச் 1924 இல் ஏகாதிபத்திய குடும்பம் நாடுகடத்தப்பட்டபோது, துருசேவர் மற்றும் இவரது குடும்பத்தினர் பிரான்சின் நீஸ் நகரில் குடியேறினர். பதவி நீக்கம் செய்யப்பட்ட ஆட்சியாளருடன் நட்புறவு கொண்ட பிரிட்டிஷ் செம்பிறை சங்கம், உலகெங்கிலும் உள்ள முஸ்லிம் ஆட்சியாளர்களிடம் இவர்களுக்கு உதவுமாறு வேண்டுகோள் விடுத்தது. சௌகத் அலி மற்றும் அவரது சகோதரர் முகம்மது அலி ஜவகர் ஆகியோரின் வேண்டுகோளின்படி ஐதராபாத் நிசாமான ஓசுமான் அலி கான் கலீபகத்துக்கு மூன்னூறு பவுண்டுகள் வாழ்நாள் மாத ஓய்வூதியத்தையும், குடும்பத்தில் உள்ள பல நபர்களுக்கு கொடுப்பனவுகளையும் அனுப்ப முடிவு செய்தார்.
# துருசேவர் சுல்தான்

## திருமணம்

நவம்பர் 12,1931 அன்று, பதினேழு வயதில், துருசேவர் ஐதராபாத்தின் நிசாம் ஓசுமான் அலி கானின் கடைசி மகன் ஆசம் சா என்பவரை மணந்தார். திருமணத்திற்கு பல்வேறு இந்திய இளவரசர்ளும் வந்திருந்தனர்.  
நீஸில் நடந்த கொண்டாட்டங்களைத் தொடர்ந்து, இளவரசியும் அவரது கணவரும் 1931 டிசம்பர் 12 ஐதராபாத்துக்கு கப்பலில் திரும்பினர்.
# துருசேவர் சுல்தான்

## பொது வாழ்க்கை

மிகவும் மரியாதைக்குரிய மற்றும் நன்கு படித்த பெண்மணியான இவர் பிரெஞ்சு, துருக்கி, ஆங்கிலம் மற்றும் உருது மொழிகளில் சரளமாக இருந்தார். இவர் ஒரு ஓவியராகவும் கவிஞராகவும் இருந்தார் . இவர் தனது பெயரில் சிறுமிகளுக்காக ஐதராபாத்தில் உசுமானியா பொது மருத்துவமனை என்ற பெயரில் கல்லூரியை நிறுவினார்.  
தனது உறவினர் நிலோபருடன் சேர்ந்து, துருசேவர் பெண்கள் கல்வி மற்றும் பெண்களின் உரிமைகளை ஆதரித்தார். நிசாம் தனது மருமகளுக்கு எவ்வித கட்டுப்பாடும் விதிக்கவில்லை. டென்னிசு மற்றும் குதிரை சவாரி போன்ற விளையாட்டுகளில் பங்கேற்க இருவரையும் அவர் ஊக்குவித்தார். இவர்கள் அருங்காட்சியகங்களுக்கு கலைப் படைப்புகளைச் சேர்க்கவும் நிசாம் இவர்களை ஐரோப்பியச் சுற்றுப்பயணங்களுக்கு அனுப்பினார்.
# துருசேவர் சுல்தான்

## நினைவு

‘மௌனத்தின் சக்தி’யை கற்பித்ததற்காகவும், ஐதராபாத்தில் பல மகப்பேறு அலகுகள், பள்ளிகள், கல்லூரிகள், மருந்தகங்கள் மற்றும் மருத்துவமனைகளை நிறுவியதற்காகவும் துருசேவர் நினைவுகூரப்படுகிறார்.
# கலீம் உல்லா கான்

**கலிமுல்லா கான்** (*Kaleem Ullah Khan*) இந்தியாவைச் சேர்ந்த ஒரு தோட்டக்கலை நிபுணர் ஆவார். பழம் வளர்ப்பதில் இவர் நிபுணத்துவம் பெற்றவராகத் திகழ்ந்தார். மாம்பழங்கள் மற்றும் பிற பழங்களை இனப்பெருக்கம் செய்வதில் இவர் செய்த சாதனைகளுக்காக அறியப்படுகிறார். ஒட்டுதல் நுட்பங்களைப் பயன்படுத்தி ஒரே மரத்தில் 300 எண்ணிக்கைக்கும் மேற்பட்ட பல்வேறு வகையான மாம்பழங்களை இவர் வளர்த்ததாக அறியப்படுகிறது. ஒட்டுதல் என்ற அயல்நாட்டு பரவலாக்க நுட்பத்தைப் பயன்படுத்தி, இவர் பல புதிய மாம்பழ வகைகளை உருவாக்கியுள்ளார். அவற்றில் சில பிரபலமானவர்கள் மற்றும் அரசியல் தலைவர்களான சச்சின் டெண்டுல்கர், ஐசுவர்யா ராய், அகிலேசு யாதவ், சோனியா காந்தி, நரேந்திர மோடி, அமித் சா போன்றவர்களின் பெயரால் பெயரிடப்பட்டுள்ளன. *அனார்கலி*, இவர் உருவாக்கிய மாம்பழ வகைகளில் இரண்டு வெவ்வேறு தோல்கள் மற்றும் இரண்டு வெவ்வேறு அடுக்குகள் கொண்ட பழமாகும். ஒவ்வொன்றும் வெவ்வேறு சுவையைக் கொண்டுள்ளன. தோட்டக்கலைத் துறையில் இவரது பங்களிப்புகளுக்காக 2008 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமக்கள் விருதான பத்மசிறீ விருதை வழங்கியது.
# மகேந்திர லால் வாத்வா

**மகேந்திர லால் வாத்வா** (*Mahendra Lal Wadhwa*) இந்திய நாட்டின் முசாபர்கர் நகரத்தைச் சேர்ந்த சுதந்திர போராட்ட வீரர் ஆவார். இவர் 1900 ஆம் ஆண்டு அக்டோபர் மாதம் 2 ஆம் தேதியன்று பிறந்தார். 1988 ஆம் ஆண்டு ஆகத்து மாதம் டெல்லியில் இறந்தார். இவர் சுதந்திர நாட்டிற்காக இந்தியாவில் பிரிட்டிசு ஆட்சியை எதிர்த்துப் போராடினார். இதன் காரணமாக பல முறை சிறையில் அடைக்கப்பட்டார். இந்திய அரசின் சுதந்திரப் போராட்டத்திற்கான சிறந்த பங்களிப்புக்காக 1972 ஆம் ஆண்டில் இவருக்கு தாம்ரபத்ரா விருது வழங்கப்பட்டது.
# டாமாய் எல்ஆர்டி நிலையம்

**டாமாய் எல்ஆர்டி நிலையம்** (ஆங்கிலம்: *Dato' Keramat LRT Station*; மலாய்: *Stesen Dato' Keramat*; சீனம்: 拿督克拉末) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.  
டத்தோ கெராமாட் வட்டாரத்தில் உள்ள டாமாய் குடியிருப்புப் பகுதியின் பெயரில் இருந்து டாமாய் எல்ஆர்டி நிலையத்திற்குப் பெயரிடப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.
# டாமாய் எல்ஆர்டி நிலையம்

## பொது

டாமாய் எல்ஆர்டி நிலையம், கிழக்கு கோலாலம்பூரில் உள்ள டத்தோ கெராமாட் கிராமத்தின் மையப் பகுதியில்; கிள்ளான் ஆற்றின் வடக்குக் கரையிலும், அம்பாங்-கோலாலம்பூர் உயர்த்தப்பட்ட நெடுஞ்சாலையிலும் அமைந்துள்ளது.  
ஓர் உயரமான நிலைய அமைப்பைக் கொண்ட டாமாய் நிலையம் மூன்று அடுக்கு நிலைகளைக் கொண்டுள்ளது; அதாவது மூன்று அடுக்குத் தளங்களைக் கொண்டது.  
கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன.
# டாமாய் எல்ஆர்டி நிலையம்

## பொது

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது.  
நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.
# முகமது சலேகு தாட்வி

**முகமது சலேகு தாட்வி** (*Muhammad Saleh Thattvi*) 17 ஆம் நூற்றாண்டில் முகலாய கைவினைஞராக இருந்தார். முகம்மது சாலிகு தாதா-வி , முகம்மது சாலி தத்தா-வி என்ற பெயர்களாலும் அறியப்படுகிறார். தடையற்ற வான கோளங்கள் மற்றும் வானியல் கோளங்களை தயாரிப்பதில் புகழ் பெற்றவராக இருந்தார்.
# முகமது சலேகு தாட்வி

## வான கோளம்

1659 ஆம் ஆண்டில், தாட்வி 21 செமீ விட்டம் கொண்ட வான கோளத்தை உருவாக்கினார். இந்த புகைப்படத்தில் எந்த மடிப்புகளும் காணப்படாததால், இக்கோளம் சியர் பெர்டு எனப்படும் அசலில் இருந்து நகலெடுத்தல் என்ற முறையால் செய்யப்பட்டிருக்கலாம் என கருதப்படுகிறது.
# வசீரான்

**வசீரான் (***Wazeeran***)** இந்திய நாட்டின் தவாயிப் ஆவார். இவர் **நவாப் நிகர் மஹால் சாஹிபா** (*Nawab Nigar Mahal Sahiba***)** என்றும் அழைக்கப்படுகிறார். இலக்னோவின் கடைசி நவாப் ஆன வாசித் அலி சா இவரை சந்திக்க அடிக்கடி வந்தார். இவர் தனது பாதுகாவலரான அலி நக்கி கானை வசீர் (இவர் மன்னராக இருந்த போது முதலமைச்சர்) ஆக்கியதாகக் கூறப்படுகிறது. இவர் தவாய்ப் பீபி சானின் மகள் ஆவார்.
# சி. சே. பொன்ராசு

**சி. சே. பொன்ராசு** (*C. J. Ponraj***)** இந்திய நாட்டின் தமிழ்நாடு மாநிலத்தில் நாகர்கோவிலில் உள்ள இந்திய நிர்வாக சேவை அதிகாரி ஆவார். இவர் இந்திய நாட்டின் நாகாலாந்து மாநிலத்தில் பணியாற்றுகிறார். இவர் நாகாலாந்து மாநிலத்தின் தலைநகரான கோகிமா பகுதியில் முதன்மைச் சட்டச் செயலாளராகவும், முன்னாள் தலைமைத் தேர்தல் அதிகாரியாகவும் பணியாற்றி உள்ளார்.
# மும்பையின் வரலாறு

**மும்பையின் வரலாறு** (*History of Mumbai*) கற்காலம் முதல் பழங்குடி மக்கள் மும்பையில் (பம்பாய்) வசித்து வருகின்றனர். பின்னர் கோலி மக்கள், மராத்தியர்கள் மற்றும் கொங்கணி மக்கள் மும்பையின் ஏழு தீவுகளில் குடிபெயர்ந்தனர்.கிமு 2ஆம் நூற்றாண்டுக்கும், கிபி 10ஆம் நூற்றாண்டுக்கும் இடையில், மும்பை தீவுகளை சாதவாகனர்கள், வாகடகர்கள், காலச்சூரிகள், கொங்கன் மௌரியர்கள், சாளுக்கியர்கள், இராட்டிரகூடர்கள் மற்றும் சிலகார வம்ச
மன்னர்கள் ஆட்சி செய்தனர். 1947இல் இந்தியா விடுதலை அடைந்த பிறகு, பம்பாய் மாகாணத்தின் தலைநகரமாக மும்பை நகரம் விளங்கியது. பம்பாய் மகாணத்திலிருந்த சுதேச சமஸ்தானங்கள் பம்பாய் மாகாணத்துடன் இணைக்கப்பட்டது.  
1960ஆம் ஆண்டில், சம்யுக்தா மகாராஷ்டிரா இயக்கத்தின் எதிர்ப்புகளைத் தொடர்ந்து, பம்பாய் மாகாணத்திலிருந்து, மகாராட்டிரா மாநிலம் துவக்கப்பட்டது. புதிய மகாராட்டிரா மாநிலத்தின் தலைநகரமாக மும்பை விளங்கியது. பம்பாய் என்ற பெயரை 6 மார்ச் 1996 அன்று மும்பை என்று பெயர் மாற்றப்பட்டது.  
பெருநகர மும்பை பகுதியில் 1992-93ஆம் ஆண்டு இந்து-முஸ்லீம் கலவரங்களை எதிர் கொண்டது. 1993 மும்பை குண்டுவெடிப்புகள் விரிவான உயிர்கள் மற்றும் சொத்து சேதத்தை ஏற்படுத்தியது
# மும்பையின் வரலாறு

## மும்பையை ஆண்ட இராச்சியங்கள்

கிமு மூன்றாம் நூற்றாண்டில் மௌரியப் பேரரசர் அசோகரின் கீழ் மௌரியப் பேரரசின் கீழ் மும்பையின் ஏழு தீவுகள் இணைக்கப்பட்டது.இத்தீவுகள் பௌத்தம் மற்றும் கலாச்சாரத்தின் மையமாக மாற்றியது. கிமு மூன்றாம் நூற்றாண்டின் நடுவில் நிறுவப்பட்ட கான்கேரி குகைகள் மற்றும் மகாகாளி குகைகளில் பௌத்த தூபிகள், விகாரைகள் மற்றும் சிற்பங்கள் எழுப்பட்டது.  
கிமு 185ல் மௌரியப் பேரரசின் வீழ்ச்சிக்குப் பிறகு, மும்பைத் தீவுகள் சாதவாகனர்களிடம் வீழ்ந்தன. சோபாரா துறைமுகம் (இன்றைய நள சோப்ரா) கிமு முதல் நூற்றாண்டில் ஒரு முக்கியமான வர்த்தக மையமாக இருந்தது, இத்துறைமுகத்திலிருந்து உரோம் உடனான வர்த்தக தொடர்புகள் துவங்கியது.கிபி 150ல் கிரேக்க புவியியலாளர் தொலெமிக்கு மும்பை தீவுகளை, ஹெப்டனேசியா என்று பெயரிட்டார். (பண்டைய கிரேக்கம்: ஏழு தீவுகளின் கொத்து) என்று அறியப்பட்டது. கிபி 250ல் சாதவாகனர் ஆட்சி முடிவுக்கு வந்த பிறகு, மேற்கு மகாராஷ்டிராவை ஆபிரர்கள் மற்றும் விதர்பாவின் வாகடகர்கள் மும்பைத் தீவுகளின் மீது ஆதிக்கம் செலுத்தினர். ஆபிரர்கள் கிபி 417வரை 167 ஆண்டுகள் ஆட்சி செய்தனர். பின்னர் அவை ஆறாம் மற்றும் ஏழாம் நூற்றாண்டின் முற்பகுதியில் கொங்கனின் மௌரியர்களால் கைப்பற்றப்பட்டன.கொங்கன் மௌரியர்கள் காலச்சூரிகளின் நிலப்பிரபுக்களாக இருந்தனர்.
யில் உள்ள பான்கங்கா குளம் மற்றும் வால்கேஷ்வரர் கோயில்]]  
கொங்கனின் மௌரியர்கள் ஆட்சியில், கிபி 520 மற்றும் 525க்கும் இடைப்பட்ட காலத்தில் ஜோகேஸ்வரி குகைகள் நிறுவினர். கிரேக்க வணிகர் *காஸ்மாஸ் இண்டிகோபிளூஸ்டெஸ்* கிபி 530-550 காலத்தில் கல்யாணுக்கு (மும்பைக்கு அருகில்) விஜயம் செய்தார்.எலிபண்டா குகைகள் கிபி ஆறாம் நூற்றாண்டைச் சேர்ந்தவை. கிபி 6ஆம் நூற்றாண்டில் மும்பை பகுதிக்கு கிறித்தவம் அறிமுகமானது.
ஆறாம் நூற்றாண்டில் நெஸ்டோரியன் தேவாலயம் இந்தியாவில் தோன்றியபோது, கிறிஸ்தவம் மும்பைத் தீவுகளுக்கு வந்தது.[20] கிபி 610 இல் இரண்டாம் புலிகேசியின் ஆட்சியின் கீழ் கர்நாடகாவின் பாதாமியின் சாளுக்கியர்கள் மும்பைத் தீவுகளை ஆக்கிரமித்தபோது, கொங்கனின் மௌரிய ஆட்சி முடிவுக்கு வந்தது கர்நாடகாவின் , இராட்டிரகூடர் மன்னர் தந்திதுர்கன் 749-750ல் மும்பைத் தீவுகளைக் கைப்பற்றினார். இவர்கள் 10ஆம் நூற்றாண்டில் தெற்கு மும்பையில் பான்கங்கா குளம் மற்றும் வால்க்கேஷ்வரர் கோயில்கட்டினர். மற்றும் 12ஆம் நூற்றாண்டில் பான்கங்கா குளம் மற்றும் வால்கேஷ்வரர் கோயில் சில்ஹாரா ஆட்சியாளர்களின் ஆதரவின் கீழ் கட்டப்பட்டது. பதின்மூன்று சீனக் கப்பல்கள்1292, மே - செப்டம்பர் மாதங்களில் மும்பை துறைமுகம் வழியாகச் சென்றது என இத்தாலியப் பயணி மார்கோ போலோ தனது குறிப்புகளில் கூறியுள்ளார். மன்னர் முதலாம் பீமதேவன் 13ம் நூற்றாண்டின் பிற்பகுதியில் மும்பைத் தீவுகள் வரை தனது இராச்சியத்தை விரிவுபடுத்தினார். மேலும் மாகிம் நகரத்தில் தனது தலைநகரை நிறுவினார்.[27] முதலாம் பீமதேவன் ஆட்சியின் போது, 1298ல் குஜராத்தின் பதான் மற்றும் சௌராஷ்டிரா பகுதி மக்களை மும்பை தீவுகளுக்கு குடியமர்த்தினார்.  
1318ல் மாகிம் மற்றும் சால்சேட் தீவுகளை, கல்ஜி வம்சத்தின் சுயமாக அறிவிக்கப்பட்ட மன்னர் முபாரக் கான், பிரதாபிம்பாவின் கட்டுப்பாட்டில் இருந்து கைப்பற்றப்பட்டது.. பிரதாபிம்பா பின்னர் 1331 வரை அவர் ஆட்சி செய்த தீவுகளை மீண்டும் கைப்பற்றினார். பின்னர், அவரது மைத்துனரான நாகர்தேவ். 1348 வரை 17 ஆண்டுகள் ஆட்சி செய்தார்.. 1348 குஜராத் முஸ்லீம் ஆட்சியாளர்களின் கட்டுப்பாட்டின் கீழ் மும்பைத் தீவுகள் வந்தது. இதனால் மும்பைத் தீவுகளின் மீதான இந்து ஆட்சியாளர்களின் இறையாண்மை முடிவுக்கு வந்தது.
# மும்பையின் வரலாறு

## இஸ்லாமிய காலம்

பகுதியில் ஹாஜி அலி தர்கா]]  
1348 முதல் 1391 வரை மும்பைத் தீவுகள் குஜராத் முஸ்லிம்கள் ஆட்சியில் கீழ் இருந்தது. 1391ல் குஜராத் சுல்தானகம் நிறுவப்பட்ட பிறகு, முதலாம் முசாபர் ஷா, வடக்கு கொங்கனின் ஆளுநராக நியமிக்கப்பட்டார். மும்பை தீவுகளின் நிர்வாகத்திற்காக, மாகிமிற்கு ஒரு ஆளுநரை நியமித்தார். முதலாம் அஹ்மத் ஷா (1411-1443) ஆட்சியின் போது, மாலிக்-உஸ்-ஷார்க் மாகிமின் ஆளுநராக நியமிக்கப்பட்டார்,  
15ஆம் நூற்றாண்டின் முற்பகுதியில், பிண்டாரிகள் மஹிம் தீவை குஜராத் சுல்தானகத்திடம் இருந்து கைப்பற்றி எட்டு ஆண்டுகள் ஆட்சி செய்தனர். பின்னர் இதை குஜராத் சுல்தானகத்தின் ராய் குதுப் என்பவரால் மீண்டும் கைப்பற்றப்பட்டது. 1429-1430 இல் ராய் குதுப் இறந்தவுடன், தக்காணத்தின் பாமினி சுல்தான் முதலாம் அஹ்மத் ஷா சால்சேட் தீவு மற்றும் மாஹிமையும் கைப்பற்றினார்.  
1526ம் ஆண்டில், போர்த்துகீசியர்கள் தங்கள் தொழிற்சாலையை பஸ்சைனில் நிறுவினர். முகலாயப் பேரரசர் ஹுமாயூன்-போர்த்துகேயர் இடையே 25 அக்டோபர் 1535 அன்று சமாதானம் மற்றும் வர்த்தக உடன்படிக்கையின் மூலம் மும்பையின் ஏழு தீவுகள் போர்த்துகேயர்கள் வசமானது. மும்பையில் இஸ்லாமிய ஆட்சி முடிவுக்கு வந்தது.
# மும்பையின் வரலாறு

## போர்த்துகேயர் காலம்

மும்பை துறைமுக ஓவியம், ஆண்டு 1626]]
கோட்டை, 1640]]
திருச்சபை]]
போர்த்துகேய கிழக்கிந்திய நிறுவனம் பம்பாயில் தங்கள் மத அமைப்புகளின் அடித்தளம் மற்றும் வளர்ச்சியில் தீவிரமாக ஈடுபட்டனர். 1534ல் முகலாயர்களால் மும்பையின் ஏழு தீவுகள் *மெஸ்ட்ரே டியோகோவிற்கு* குத்தகைக்கு விடப்பட்டது.. பம்பாயில் உள்ள பழமையான தேவாலயங்களில் ஒன்றான மாகிமில் உள்ள செயின்ட் மைக்கேல் தேவாலயம் 1540 இல் போர்த்துகீசியர்களால் கட்டப்பட்டது. 1545 மற்றும் 1548க்கு இடையில் பரேல், வடலா, சியோன் மற்றும் வோர்லி, மசகான், டிராம்பே, செம்பூர், டிராம்பே, செம்பூர், எலிபெண்டா தீவு, சால்சேட் தீவு ஆகியவை போர்த்துகேய கிழக்கிந்திய கம்பெனிக்கு வழங்கப்பட்டது.  
போர்த்துகீசியர்கள் உள்ளூர் மக்களுடன் கலப்புத் திருமணத்தை ஊக்குவித்தனர், மேலும் ரோமன் கத்தோலிக்க திருச்சபையை வலுவாக ஆதரித்தனர். 1560 ஆம் ஆண்டில் போர்த்துகேயர்கள் உள்ளூர் கோலி, குன்பி, கும்பர் மக்களை மாகிம், வோர்லி மற்றும் பசைன் பகுதிகளில் மதமாற்றம் செய்யத் தொடங்கினர். இந்த கிறிஸ்தவர்கள் ஆங்கிலேயர்களால் போர்த்துகீசிய கிறிஸ்தவர்கள் என்று அழைக்கப்பட்டனர், இருப்பினும் அவர்கள் நெஸ்டோரியன் கிறிஸ்தவர்களாக இருந்தபோதிலும், அவர்கள் ரோமன் கத்தோலிக்க தேவாலயத்துடன் சமீபத்தில் உறவுகளை ஏற்படுத்திக் கொண்டனர். அக்காலத்தில் பாம்பேயின் முக்கிய வர்த்தகம் தேங்காய் மற்றும் தென்னை நார் ஆகும்.  
1612ல் மும்பையின் உரிமைக்காக சூரத்தில் ஆங்கிலேயர்களுக்கும் போர்த்துகீசியர்களுக்கும் இடையே போர் ஏற்பட்டது.. 8 மே 1661 அன்று இங்கிலாந்தின் இளவரசர் இரண்டாம் சார்லஸ் மற்றும் போர்ச்சுகலின் இளவரசி கேத்தரின் ஆகியோரின் திருமண ஒப்பந்தம் மூலம் சார்லசுக்கு, கேத்தரின் குடும்பத்தினர் வழங்கிய வரதட்சணையின் ஒரு பகுதியாக மும்பை நகரம் இருந்தது. எனவே மும்பை நகரம் பிரித்தானியர் வசம் வந்தது.
# மும்பையின் வரலாறு

## இந்திய விடுதலை இயக்கம்

யில் இந்திய தேசிய காங்கிரசு கட்சியின் முதல் அமர்வு, (28–31 டிசம்பர் 1885)]]
1905ம் ஆண்டு வங்காளப் பிரிவினையை ஒட்டி, இந்தியாவில் மட்டுமே உற்பத்தி செய்த பொருட்களை மக்கள் வாங்க வேண்டி சுதேசி இயக்கம் தொடங்கப்பட்டது. பிரித்தானியாவில் தயாரிக்கப்பட்ட பொருட்கள் மக்களால்புறக்கணிக்கப்பட்டது. 22 சூலை 1908 அன்று, பம்பாயில் சுதேசி இயக்கத்தின் முதன்மை வழக்கறிஞரான பால கங்காதர திலகர், தனது பத்திரிகையான கேசரியில் அரசுக்கு எதிராக ஆவேசமான கட்டுரைகளை எழுதிய குற்றச்சாட்டின் பேரில் ஆறு ஆண்டுகள் கடுங்காவல் சிறைத்தண்டனை விதிக்கப்பட்டார். இந்த கைது நகரம் முழுவதும் பெரிய அளவிலான போராட்டங்களுக்கு வழிவகுத்தது. 1910ல் இந்திய தேசிய காங்கிரசு தலைவரான பெரோசா மேத்தா துவக்கிய *பாம்பே க்ரோனிகல்* செய்தி பத்திரிக்கை, இந்தியாவின் சுதந்திரம் வரை தேசிய இயக்கத்தில் முக்கியப் பங்கு வகித்தது.  
1918 சூன் 10 அன்று பம்பாயில் முதலாம் உலகப் போரில் பிரித்தானிய இந்திய அரசு, இந்தியர்களின் உதவி வேண்டினர். 1918ம் ஆண்டு செப்டம்பர் முதல் டிசம்பர் வரை பம்பாய் முழுவதும் பரவிய இன்ஃப்ளூயன்ஸா தொற்றுநோய் ஒரு நாளைக்கு நூற்றுக்கணக்கான இறப்புகளை ஏற்படுத்தியது. பம்பாயில் ஜவுளித் தொழிலில் முதல் முக்கியமான வேலை நிறுத்தம் சனவரி 1919 இல் தொடங்கியது. பிப்ரவரி - ஏப்ரல் 1919ல். ரவுலட் சட்டத்தின் விளைவாக மகாத்மா காந்தியால் சத்தியாகிரகம் இயக்கம் தொடங்கப்பட்டது. இது முதலாம் உலகப் போரின் போது பொது அமைதியின்மையைக் கட்டுப்படுத்தும் பொருட்டு காலவரையின்றி அவசரகால நடவடிக்கைகளை நீட்டித்தது.  
முதலாம் உலகப் போரைத் தொடர்ந்து நடைபெற்ற ஒத்துழையாமை இயக்கம்த்தின் போது மும்பை நகர வாழ்க்கை பலமுறை பாதிக்கப்பட்டது.. இந்தியாவில் முதல் மின்சார இரயில்வே இன்ஜின்கள் 1925ல் விக்டோரியா டெர்மினஸ் முதல் குர்லா வரை சேவையில் ஈடுபடுத்தப்பட்டது. 1920களின் பிற்பகுதியில், ஈரானில் ஏற்பட்ட வறட்சியில் இருந்து தப்பிக்க பல பாரசீகர்கள் பம்பாய்க்கு குடிபெயர்ந்தனர். 1930களின் முற்பகுதியில், பிரித்தானிய இந்தியா அரசு உப்பு வரி விதித்ததை எதிர்த்து நாடு தழுவிய ஒத்துழையாமை இயக்கம் பம்பாயிலும் பரவியது. 1929ல் பம்பாயில் பெரிய அளவில் பொருளாதார மந்த நிலை ஏற்பட்டது. இதனால் தொழில் மற்றும் வர்த்தகத் துறைகள் 1933 முதல் 1939 முடிய முடங்கியது.. 1932 அக்டோபர் 15 அன்று தொழிலதிபரும் விமானியுமான ஜே.ஆர்.டி. டாடா கராச்சியிலிருந்து பம்பாய்க்கு விமானம் மூலம் பறந்து காட்டினார். இது பம்பாயில் சிவில் விமானப் போக்குவரத்துக்கு முன்னோடியாக இருந்தது.
# மும்பையின் வரலாறு

## இதனையும் காண்க

- மண்டையோடு பஞ்சம் (1789-95)
- பெரிய பாம்பே ஜவுளி வேலை நிறுத்தம்
- 1992-93 மும்பை கலவரங்கள்
- 1993 மும்பை குண்டுவெடிப்புகள்
- மும்பையின் காலக்கோடுகள்
# செங்கியரைட்டு

**செங்கியரைட்டு** (*Sengierite*) என்பது Cu<sub>2</sub>(OH)<sub>2</sub>[UO<sub>2</sub>VO<sub>4</sub>]<sub>2</sub>·6H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆக்சைடு மற்றும் ஐதராக்சைடு கனிமமாக இது வகைப்படுத்தப்படுகிறது. தாமிரமும் யுரேனைல் வனேடேட்டும் சேர்ந்து உருவான கனிமமாகக் கருதப்படுகிறது.  
காங்கோ மக்களாட்சிக் குடியரசில் உள்ள கடங்கா மாகாணத்தில் உள்ள உலுபும்பாசி நகரத்திற்கு வடக்கே 20 கிலோமீட்டர் (12 மைல்) தொலைவில் உள்ள லூயிசுவிசி சுரங்கத்தில் செங்கியரைட்டு முதன்முதலில் கண்டுபிடிக்கப்பட்டது. மேலும் 1949 ஆம் ஆண்டில் இயோகன்னசு எஃப். வேசு மற்றும் பால் எஃப். கெர் ஆகியோரால் முதலில் விவரிக்கப்பட்டது. காங்கோவில் இருந்த சுரங்க நிறுவனத்தின் இயக்குநராக இருந்த எட்கர் செங்கியர் நினைவாக இந்த கனிமத்திற்கு செங்கியரைட்டு என்று பெயரிடப்பட்டது.  
பன்னாட்டு கனிமவியல் நிறுவனம் செங்கியரைட்டு கனிமத்தை Sgiஎன்ற குறியீட்டால் அடையாளப்படுத்துகிறது.
# சுகார்ப்பியோனைட்டு

**சுகார்ப்பியோனைட்டு** (*Skorpionite*) என்பது Ca<sub>3</sub>Zn<sub>2</sub>(PO<sub>4</sub>)<sub>2</sub>CO<sub>3</sub>(OH)<sub>2</sub>·H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாகம் பாசுப்பேட்டு கனிமமாக இது வகைப்படுத்தப்படுகிறது. நமீபியா நாட்டின் சுகோர்ப்பியன் சுரங்கத்தில் கண்டுபிடிக்கப்பட்ட காரணத்தால் சுகார்ப்பியோனைட்டு என்று கனிமத்திற்குப் பெயரிடப்பட்டது.  
பன்னாட்டு கனிமவியல் சங்கம் சுகார்ப்பியோனைட்டு கனிமத்தை Skr
என்ற குறியீட்டால் அடையாளப்படுத்துகிறது.
# அமுல்யா பட்நாயக்கு

**அமுல்யா குமார் பட்நாயக்** (*Amulya Patnaik*) இந்தியாவைச் சேர்ந்த காவல் சேவை அதிகாரி ஆவார். இவர் 21 ஆவது தில்லி காவல்துறை ஆணையராக 30 ஜனவரி 2017 ஆம் ஆண்டு சனவரி மாதம் 30 ஆம் தேதி முதல் 2020 ஆம் ஆண்டு பிப்ரவரி 29 ஆம் தேதி வரை பணியாற்றினார்.
# அமுல்யா பட்நாயக்கு

## கல்வி மற்றும் தொழில்

ஒடிசாவைச் சேர்ந்த பட்நாயக், 1960 ஆம் ஆண்டு சனவரி மாதம் 15 ஆம் தேதியன்று பிறந்தார். 1979 ஆம் ஆண்டில் உத்கல் பல்கலைக்கழகத்தில் அரசியல் அறிவியலில் பட்டம் பெற்ற இவர், 1981 ஆம் ஆண்டில் தில்லி பல்கலைக்கழகத்தில் அதே பாடத்தில் முதுகலைப் பட்டமும் பெற்றார். 1985 ஆம் ஆண்டு அருணாச்சலப்பிரதேசம் கோவா மிசோரம் ஒன்றியப்பிரதேசங்களின் தொகுதி இந்திய காவல் பணி அதிகாரி ஆவார்.  
இந்திய காவல் பணி அதிகாரியாக இவரது முதல் பணி தில்லியிலுள்ள நச்சாப்கார் நகரத்தில் அமைந்தது. பாண்டிச்சேரியின் காவல் துறை கண்காணிப்பாளராகவும் இவர் பணியாற்றியுள்ளார். 2017 ஆம் ஆண்டு சனவரி மாதத்தில் இவர் தில்லியின் 21 ஆவது காவல் ஆணையராக ஆனார். 2020 ஆம் ஆண்டு பிப்ரவரி மாதம் வரை பணியாற்றினார். அதன்பிறகு எசு. என். சிறீவசுத்தவா பதவியேற்றார்.  
2020 ஆம் ஆண்டு பிப்ரவரி மாதத்தில் வடகிழக்கு தில்லியில் நடந்த கலவரங்களைக் கட்டுப்படுத்தாததில் இவர் வகித்த பங்கிற்காக கடுமையாக விமர்சிக்கப்பட்டார். 2019 ஆம் ஆண்டு தில்லியில் நடந்த காவல்துறை-வழக்கறிஞர்கள் மோதல், சவகர்லால் நேரு பல்கலைக்கழக கைகலப்பு, இயாமியா கைகலப்பு மற்றும் 2020 ஆம் ஆண்டு பிப்ரவரி மாதம் 8 அன்று நடந்த கார்கி கல்லூரி பாலியல் வன்கொடுமைகள் ஆகியவற்றை இவரால் கட்டுப்படுத்த முடியவில்லை என்பதால் இவரது பதவிக்காலம் விமர்சனங்கள் நிறைந்த காலமானது. 2020 ஆம் ஆண்டு சனவரியில் ஓய்வு பெறவிருந்தார் ஆனால் 2020 தில்லி சட்டமன்ற தேர்தல்கள் மற்றும் குடியுரிமை திருத்தச் சட்டத்தின் போராட்டங்கள் காரணமாக இவரது பதவிக்காலம் நீட்டிக்கப்பட்டது. இதற்கு முன்பு, இவர் தில்லி காவல்துறையில் சிறப்புக் காவல் ஆணையராக (கண்காணிப்பு மற்றும் நிர்வாகம்) பணியாற்றினார்.
# சென்னையிலுள்ள உணவகங்களின் பட்டியல்

இந்த கட்டுரையானது தமிழ் நாட்டின் தலைநகரான சென்னையில் அமைந்துள்ள நட்சத்திர உணவுவிடுதிகளைப் பட்டியலிடப்பட்டுள்ளது.
# சென்னையிலுள்ள உணவகங்களின் பட்டியல்

## சிறுக்குறிப்புகள்

இந்தியாவில் புது தில்லி மற்றும் மும்பைக்கு அடுத்தபடியாக வெளிநாட்டினர் அதிகம் சுற்றுப்பயணம் மேற்கொள்ளும் நகரங்களில் சென்னை மூன்றாவது இடத்தில் உள்ளது. 2013 ஆம் ஆண்டில் சென்னை நகரம் 35,81,200 வெளிநாட்டு சுற்றுலாப் பயணிகளை கவர்ந்துள்ளது. 2014 ஆம் ஆண்டில் 38,57,900 சுற்றுலாப் பயணிகளும், 2015 ஆம் ஆண்டில் 42,43,700 சுற்றுலாப் பயணிகளும் இந்த நகரத்தைப் பார்வையிட்டுள்ளனர். மேலும் காஞ்சிபுரம் மற்றும் மாமல்லபுரத்தில் உள்ள பாரம்பரியத் தளங்களைப் பார்வையிடுவதர்க்கும் மற்றும் மருத்துவ சுற்றுலாப் பயணிகள், முக்கியமாக ஐக்கிய இராச்சியம், இலங்கை, மலேசியா, சிங்கப்பூர் மற்றும் அமெரிக்க ஐக்கிய நாடுகள் ஆகிய நாடுகளிருந்து அதிக எண்ணிக்கையிலான பார்வையாளர்களைக் கொண்டுள்ளது. 2011 ஆம் ஆண்டில், சென்னை 31,74,500 சுற்றுலாப் பயணிகளுடன், 2010 ஆம் ஆண்டை விட 14 சதவிகிதம் அதிகரித்து, உலகளாவிய முதல் நூறு நகரங்களின் தரவரிசையில் நாற்பத்தி ஒன்று வது இடத்தைப் பிடித்தது. சென்னை 35,35,200 வெளிநாட்டு சுற்றுலாப் பயணிகளுக்கு சேவை செய்ததன் மூலம் உலகில் அதிகம் பார்வையிடப்பட்ட நகரங்களில் 38 வது இடத்தையும், இந்தியாவில் அதிகம் பார்வையிடப்பட்ட நகரமாகச் சென்னைத் திகழ்கின்றது. சென்னை உலகின் மிக மலிவான விலையில் ஐந்து நட்சத்திர உணவுவிடுதி அறைகளை வழங்குகிறது. 2021 ஆம் ஆண்டின் அறிக்கையின்படி, உலகிலேயே ஐந்து நட்சத்திர உணவு விடுதியில் தங்குவதற்க்காக மிகக் குறைந்த விலையில் அறைகளைக் கொடுக்கும் நகரம் இதுவாகும், மேலும் ஐந்து நட்சத்திர அறைகளுக்கு வசூலிக்கும் அடிப்படைத் தொகை 3,530 ரூபாயாக உள்ளது. இது ஐந்து நட்சத்திர உணவகங்களின் சதவீதத்தில் இது உலகில் 35வது இடத்தில் சென்னை உள்ளது.
# பசோகலி சட்டமன்றத் தொகுதி

**பசோகலி சட்டமன்றத் தொகுதி** (Basohli Assembly constituency) என்பது இந்தியா வட மாநிலமான சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பசோகலி உதம்பூர் மக்களவைத் தொகுதிக்கு உட்பட்ட ஓர் சட்டமன்ற தொகுதியாகும்.
# பசோகலி சட்டமன்றத் தொகுதி

## சட்டப் பேரவை உறுப்பினர்கள்

| தேர்தல் | உறுப்பினர் | கட்சி |
| --- | --- | --- |
| 1962 | மங்கத் ராம் சர்மா | இந்திய தேசிய காங்கிரசு |
| 1967 |  |  |
| 1972 |  |  |
| 1977 |  |  |
| 1983 |  |  |
| 1987 | சகதீசு ராசு சபோலியா |  |
| 1996 | லால் சிங் | அகில இந்திய இந்திரா காங்கிரஸ் (திவாரி) |
| 2002 | இந்திய தேசிய காங்கிரசு |  |
| 2004 | காந்தா அந்தோத்ரா |  |
| 2008 | சகதீசு ராசு சபோலியா | பாரதிய ஜனதா கட்சி |
| 2014 | லால் சிங் சௌத்ரி |  |
| 2024 | தர்சன் குமார் |  |
# சசுரோடா சட்டமன்றத் தொகுதி

**சசுரோடா சட்டமன்றத் தொகுதி** (Jasrota Assembly constituency) என்பது இந்தியாவின் சம்மு காசுமீர் மாநில சட்டப் பேரவையில் உள்ள 90 சட்டமன்றத் தொகுதிகளில் ஒன்றாகும். சசுரோடா, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சசுரோடா சட்டமன்றத் தொகுதி

## சட்டப்பேரவை உறுப்பினர்கள்

| 2024 | ராசீவ் சசுரோத்தியா | பாரதிய ஜனதா கட்சி |
| --- | --- | --- |
# கிழக்கு வர்த்தமான் மக்களவைத் தொகுதி

**கிழக்கு வர்த்தமான்** அல்லது **பர்தமான் புர்பா மக்களவைத் தொகுதி** (*Bardhaman Purba Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் புர்பா பர்தமான் மாவட்டத்தை அடிப்படையாகக் கொண்டது. இதன் எண் 38. பர்தமான் புர்பா மக்களவைத் தொகுதியின் ஏழு சட்டமன்றத் தொகுதிகளும் புர்பா பர்தமான் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.  
எல்லை நிர்ணய ஆணையத்தின் உத்தரவின் படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, பர்த்வான் மக்களவைத் தொகுதி, கட்வா மக்களவைத் தொகுதி மற்றும் துர்க்காபூர் மக்களவைத் தொகுதி ஆகியவை 2009 முதல் நீக்கப்பட்டு புதிய தொகுதிகளாக பர்தமான் புர்பா மக்களவைத் தொகுதியும் பர்தமான் துர்க்காபூர் மக்களவைத் தொகுதியும் உருவாக்கப்பட்டன.
# கிழக்கு வர்த்தமான் மக்களவைத் தொகுதி

## சட்டமன்றப் பிரிவுகள்

பர்தமான் புர்பா மக்களவைத் தொகுதி (நாடாளுமன்றத் தொகுதி எண் 38) பின்வரும் சட்டமன்றப் பிரிவுகளைக் கொண்டுள்ளது.
|-
|பதினாறாவது
|2014-2019
| |சுனில் குமார் மண்டல்
| |
| | அகில இந்திய திரிணாமுல் காங்கிரசு
|-
|பதினேழாவது
|2019-2024
|-
|பதினெட்டாவது
|2024-முதல்
|சர்மிளா சர்க்கார்
|}
முந்தைய ஆண்டுகளில் இந்தப் பகுதியைச் சேர்ந்த நாடாளுமன்ற உறுப்பினர்களுக்கு பர்த்வான் மக்களவைத் தொகுதியினையும் கட்வா மக்களவைத் தொகுதியினையும் பார்க்கவும்.
# அழுதையாறு அணை

**அழுதையாறு அணை** (*Azhutha Dam*) என்பது இந்தியாவின் கேரளத்தில் இடுக்கி மாவட்டத்தில் உள்ள பீர்மேடு கிராம ஊராட்சியில் உள்ள ஆழ்தாவில் பம்பை ஆற்றின் துணை ஆறான அழுதையாற்றின் மீது கட்டப்பட்ட ஒரு சிறிய நீர் திசைதிருப்பல் அணையாகும். இந்த அணை 72 மீட்டர் (236 ) நீளமும் 14 மீட்டர் (46 ) உயரமும் கொண்ட ஒரு சிறிய பைஞ்சுதை ஈர்ப்பு அணை. இது இடுக்கி அணையின் தண்ணீரைத் திசைதிருப்பல் அணை செயல்படுகிறது. இடுக்கி நீர்மின் திட்டத்திற்கான அணையாக ஆழுதையாறு அணை கட்டப்பட்டது. 1987ஆம் ஆண்டில் தொடங்கப்பட்ட இத்திட்டத்தின் கட்டுமானம் 1991ஆம் ஆண்டில் நிறைவடைந்து அணையின் பயன்பாடு தொடங்கப்படும் என்று எதிர்பார்க்கப்பட்டது. ஆனால் இத்திட்டம் சூன் 1998-இல் ஓரளவு மட்டுமே நிறைவு செய்யப்பட்டது. 2007ஆம் ஆண்டு நிறைவடைந்த இந்த அணையிலிருந்து விடுவிக்கப்படும் நீர் அழுதையாற்றில் சென்று இரன்னி மற்றும் அய்ரூர் வட்டங்கள் வழியாகப் பாய்கிறது.  
இந்தத் திட்டம் பம்பா ஆற்றின் துணை ஆறான அழுதா ஆற்றின் 16.8389 கிமீ<sup>2</sup> நீர்ப்பிடிப்புப் பகுதியிலிருந்து இடுக்கி நீர்த்தேக்கத்திற்கு நீர் திருப்பி விடுகிறது. இதன் மூலம் இடுக்கி நீர்மின் திட்டத்தின் மின் திறனை 57 மெகா அலகு அதிகரிக்கிறது.
# அழுதையாறு அணை

## விவரக்குறிப்புகள்

- அட்சரேகை: 9 0 33′ 50 "வ
- தீர்க்கரேகை: 76 0 59′30 "கி
- ஊராட்சி: பீர்மேடு
- கிராமம்: பீர்மேடு
- மாவட்டம்: இடுக்கி
- ஆற்றுப் படுகை: பம்பை
- ஆறு: அழுதையாறு
- அணையிலிருந்து ஆற்றுக்கு நீர் விடுவிப்பு: அழுதையாறு
- பயன் பெறும் பகுதிகள்: இரன்னி, அய்ரூர் வட்டங்கள்
- அணையின் பணி நிறைவு ஆண்டு: 2007
- திட்டத்தின் பெயர்: இடுக்கி நீர்மின் உற்பத்தி திட்டம்
- திட்டத்தின் நோக்கம்: நீர்மின்சாரம்
- அணை வகை: ஈர்ப்பு
- வகைப்பாடு: சிற்றணை
- அதிகபட்ச நீர் மட்டம்: 960.20 மீ
- முழு நீர்த்தேக்க நிலை: 956.00 மீ
- முழு நீர்த்தேக்க நிலைyஇல் சேமிப்பு: 0.140 Mm3
- ஆழமான அடித்தளத்திலிருந்து உயரம்: 13.50 மீ
- நீளம்: 116.30 மீ
- நீர்க்கசிவு: மேல்நிலைப் பிரிவு
- உயர் மட்டம்: 956.00 மீ
- அணை நீர் வெளியேற்றம்: எண் 1. வட்ட வகை, 0.75 மீ  
-
# கதுவா சட்டமன்றத் தொகுதி

**கதுவா சட்டமன்றத் தொகுதி** (Kathua Assembly constituency) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கத்துவா, உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கதுவா சட்டமன்றத் தொகுதி

## சட்டப் பேரவை உறுப்பினர்கள்

| தேர்தல் | உறுப்பினர் | கட்சி |
| --- | --- | --- |
| 1962 | ரந்தீர் சிங் | சம்மு காசுமீர் மக்களின் சனநாயக கட்சி |
| 1967 | பஞ்சாபூ ராம் சிங் | இந்திய தேசிய காங்கிரசு </br > |
| 1972 |  |  |
| 1977 | தயான் சந்த் | ஜனதா கட்சி</br> |
| 1983 | சஞ்சி ராம் | இந்திய தேசிய காங்கிரசு </br > |
| 1987 | ஓம் பிரகாசு |  |
| 1996 | சாகர் சந்த் | பகுஜன் சமாஜ் கட்சி |
| 2002 | சதீந்தர் சிங் | ஜனநாயக இயக்கம் |
| 2008 | சரண்சித் சிங் | சுயேச்சை |
| 2014 | ராசீவ் சசுரோத்தியா | பாரதிய ஜனதா கட்சி</br> |
| 2024 | பாரத் பூசன் |  |
# சாம்சோனைட்டு

**சாம்சோனைட்டு** (*Samsonite*) என்பது Ag<sub>4</sub>MnSb<sub>2</sub>S<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு ஆண்டிமனி சல்போவுப்புக் கனிமமாக இது வகைப்படுத்தப்படுகிறது. ஒரு பொதுவான மெல்லிய கதிர்வீச்சுடன் ஒற்றைச்சரிவச்சுப் பட்டக அமைப்பில் இது படிகமாகிறது. உலோகக் கருப்பு முதல் எஃகு கருப்பு வரை பிளவு இல்லாமல் நொறுங்கும் தன்மையுடன் சங்குருவத்தில் காணப்படுகிறது. மெல்லிய துணுக்குகளில் பிரதிபலிக்கப்பட்ட ஒளியில் சிவப்பு கலந்த பழுப்பு நிறத்தில் தோன்றும். சிவப்பு நிற கோடுகளையும் கொண்டிருக்கும். மென்மையான இக்கனிமம் மோவின் கடினத்தன்மை அளவுகோலில் 2.5 என்ற அளவையும் ஒப்படர்த்தி 5.51 என்ற அளவையும் பெற்றுள்ளது.  
செருமனி நாட்டின் ஆர்சு மலைகள் பகுதியிலுள்ள சாம்சன் வெள்ளிச் சுரங்கத்தில் கண்டறியப்பட்ட காரணத்தால் 1910 ஆம் ஆண்டில் இது முதன்முதலில் சாம்சோனைட்டு என்று பெயரிடப்பட்டது.
# அப்துல் கரீம் சவுத்தரி

**அப்துல் கரீம் சவுத்தரி** (*Abdul Karim Chowdhury*) இந்தியாவைச் சேர்ந்த ஓர் அரசியல்வாதியாவார். மேற்கு வங்க அரசாங்கத்தில் கல்வி விரிவாக்கம் மற்றும் நூலக சேவைகளுக்கான அமைச்சராக இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டப்பேரவைத் தேர்தலில் இசுலாம்பூர் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். இதற்கு முன்பு 11 முறை சட்டமன்ற உறுப்பினராக இருந்துள்ளார். மேற்கு வங்கத்தின் மூத்த தலைவர்களில் ஒருவரான இவர் அகில இந்திய திரிணாமுல் காங்கிரசு கட்சியின் மேற்கு வங்க பிரிவின் துணைத் தலைவர்களில் ஒருவராகவும் இருந்தார்.  
சவுத்ரி வடக்கு வங்காள பல்கலைக்கழகத்தின் கீழ் உள்ள சிலிகுரி கல்லூரியில் பட்டமும் பெற்றிருந்தார்.
# பங்கிம் சந்திர அசுரா

**பங்கிம் சந்திர அசுரா** (*Bankim Chandra Hazra*) இந்தியாவைச் சேர்ந்த ஓர் அரசியல்வாதியாவார். இவர் மேற்கு வங்க அரசாங்கத்தின் சுந்தரவன விவகாரத்துறை அமைச்சரும் ஆவார். சட்டமன்ற உறுப்பினரான இவர் 2021 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் சாகர் தொகுதியில் இருந்து தேர்ந்தெடுக்கப்பட்டார். 2011 மேற்கு வங்க மாநில சட்டமன்ற தேர்ல். 2016 மற்றும் 2021 சட்டமன்றத் தேர்தல்களிலும் இவர் அதே தொகுதியில் இருந்து மீண்டும் தேர்ந்தெடுக்கப்பட்டார்.
# கிராநகர் சட்டமன்றத் தொகுதி

**கிராநகர் சட்டமன்றத் தொகுதி** (Hiranagar Assembly constituency) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். கிராநகர், சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கிராநகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1977 | கிர்தாரி லால் டோக்ரா |  |
| 1980 | பல்தேவ் சிங் |  |
| 1983 | ராம் தாஸ் |  |
| 1987 | பல்தேவ் சிங் |  |
| 1996 | பிரேம் லால் |  |
| 2002 | கிர்தாரி லால் டோக்ரா |  |
| 2002 | கிர்தாரி லால் டோக்ரா |  |
| 2014 | குல்தீப் ராஜ் |  |
| 2024 | விஜய் குமார் சர்மா | } |
# கிராநகர் சட்டமன்றத் தொகுதி

## தேர்தல் முடிவுகள்

### 2014

2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் குல்தீப் ராசு கிராநகரில் வெற்றி பெற்றார்.
# கிராநகர் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் விசய் குமார் கிராநகரில் 36737 வாக்குகள் பெற்று வெற்றி பெற்றார்.
# சங்கர் சென்

**சங்கர் சென்** (*Sankar Sen*) இந்தியாவைச் சேர்ந்த ஒரு கல்வியாளர் ஆவார். 1928 ஆம் ஆண்டு இவர் பிறந்தார். மின் பொறியாளராகவும் மேற்கு வங்காளத்தைச் சேர்ந்த இந்திய பொதுவுடமைக் கட்சி அரசியல்வாதியாகவும் அறியப்படுகிறார். இயாதவ்பூர் பல்கலைக்கழகத்தின் துணைவேந்தராக இருந்தார். மேற்கு வங்க சட்டமன்ற உறுப்பினராக பணியாற்றினார். 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசின் மின்சாரத் துறை அமைச்சராகவும் பணியாற்றினார்.
# சங்கர் சென்

## வாழ்க்கை வரலாறு.

இயாதவ்பூர் பல்கலைக்கழகத்தின் துணைவேந்தராக இருந்த இவர்,வங்காள பொறியியல் கல்லூரியில் மின் பொறியியல் துறையின் பேராசிரியராகவும் இருந்தார்.  
1991 ஆம் ஆண்டில் நடைபெற்ற சட்டமன்றத் தேர்தலில் டம் டம் தொகுதியில் இருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். 1996 ஆம் ஆண்டில் மீண்டும் டம் டம் தொகுதியிலிருந்து தேர்ந்தெடுக்கப்பட்டார். மேலும், இவர் 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசாங்கத்தின் மின்சார அமைச்சராகவும் பணியாற்றினார்.  
சென் தனது 92 ஆவது வயதில் 2020 ஆம் ஆண்டு பிப்ரவரி மாதம் 8 அன்று காலமானார்.
# குல்பதன் பேகம்

**குல்பதன் பேகம்** (*Gulbadan Begum*) (1523-7 பிப்ரவரி 1603) என்பவர் ஒரு முகலாய இளவரசியும், முகலாயப் பேரரசை நிறுவிய பேரரசர் பாபுரின் மகளும் ஆவார்.  
தனது ஒன்றுவிட்ட சகோதரரும் பாபுரின் வாரிசுமான பேரரசர் நசிருதீன் உமாயூனின் வாழ்க்கைக் குறிப்பான **உமாயூன்-நாமா** என்ற புத்தகத்தின் ஆசிரியராக இவர் நன்கு அறியப்படுகிறார். இது உமாயூனின் மகனும் பேரரசராகிய அக்பரின் வேண்டுகோளின் பேரில் எழுதப்பட்டது.
# குல்பதன் பேகம்

## வாழ்க்கை

குல்பதன் பேகத்தின் எட்டாவது வயதில் (1530) இவரது தந்தை பாபுர் இறந்துபோனார். இவரை இவரது மூத்த ஒன்றுவிட்ட சகோதரர் உமாயூன் வளர்த்தார். மொகுலிசுதானிலிருந்த துர்பன் கானேட்டைச் சேர்ந்த கிசர் கவாஜா கானை தனது பதினேழாவது வயதில் திருமணம் செய்து கொண்டார்.  
இவர் தனது வாழ்க்கையின் பெரும்பகுதியை காபுலில் கழித்தார். 1557 ஆம் ஆண்டில், ஆக்ராவிலுள்ள ஏகாதிபத்திய குடும்பத்தில் சேர அக்பரால் அழைக்கப்பட்டார். குர்பதன் ஏகாதிபத்திய குடும்பத்தில் பெரும் செல்வாக்கையும் மரியாதையையும் கொண்டிருந்தார். மேலும் அக்பராலும் அவரது தாயார் அமீதா பானு பேகத்தாலும் மிகவும் நேசிக்கப்பட்டார். அபுல் ஃபசல் தனது அக்பர்நாமா எனும் நூல் முழுவதிலும் குல்பதன் பேகம் பற்றி குறிப்பிட்டுள்ளார். இப்படைப்பில் இவரது வாழ்க்கை வரலாற்று விவரங்களை அறிந்துகொள்ள முடிகிறது.  
குல்பதன் பேகம் பல அரச பெண்களுடன் சேர்ந்து மெக்காவுக்கு ஹஜ் யாத்திரை மேற்கொண்டார். ஏழு ஆண்டுகளுக்குப் பிறகு 1582 இல் வீடு திரும்பினார். குல்பதன் பேகம் 1603 இல் இறந்தார்.
# குல்பதன் பேகம்

## பெயர் காரணம்

குல்பதன் பேகம் என்ற பெயருக்கு பாரம்பரிய பாரசீக மொழியில் "பூ போன்ற உடல்" அல்லது "ரோஜா உடல்" என்று பொருள்.
# குல்பதன் பேகம்

## உமாயூன் நாமா எழுதுதல்

இவரது கதைசொல்லும் திறன்களை அறிந்திருந்த அக்பர் தனது தந்தை உமாயூனின் கதையை விவரிக்க குல்பதன் பேகத்தைக் கேட்டுக்கொண்டார். முகலாயர்கள் தங்கள் சொந்த ஆட்சியை ஆவணப்படுத்த எழுத்தாளர்களை ஈடுபடுத்துவது வழக்கமாக இருந்தது. குல்பதன் பேகம் இப்பணியை ஏற்றுக்கொண்டு உமாயூன் நாமாவைத் தயாரித்தார்.  
நன்கு அறியப்பட்ட எழுத்தாளர்கள் பயன்படுத்தும் அறிவாற்றல் மொழி இல்லாமல், குல்பாதன் எளிய பாரசீக மொழியில் எழுதினார். இவரது தந்தை பாபர் அதே பாணியில் *பாபர்-நாமாவை* எழுதியிருந்தார். மேலும் இவர் தனது நினைவுகளிலிருந்து குறிப்புகளை எடுத்து எழுதினார். தனது சமகால எழுத்தாளர்கள் சிலரைப் போலல்லாமல், குல்பதன் அலங்காரம் ஏதுமில்ல்லாமல் எழுதினார். இந்த ஆவணம் உமாயூனின் ஆட்சியின் சோதனைகள் மற்றும் இன்னல்களை விவரிப்பது மட்டுமல்லாமல், முகலாயப் பெண்களின் அந்தப்புர வாழ்க்கையின் ஒரு பார்வையையும் நமக்குத் தருகிறது. 16 ஆம் நூற்றாண்டில் முகலாய அரச குடும்பத்தைச் சேர்ந்த ஒரு பெண் எழுதிய ஒரே எழுத்து இதுதான்.  
குல்பதன் *உமாயூன்-நாமாவை* பாரசீக மொழியில் எழுதாமல் தனது சொந்த மொழியான துருக்கிய மொழியில் எழுதியதாகவும், இன்று கிடைக்கும் புத்தகம் ஒரு மொழிபெயர்ப்பு என்றும் ஒரு கருத்து உள்ளது.
குல்பதன் பாரசீக மற்றும் துருக்கிய மொழிகளில் சரளமாக பேசும் கவிஞராகவும் இருந்ததாகக் கூறப்படுகிறது. இவரது கவிதைகள் எதுவும் தற்போது கிடைக்கப்பெறவிவில்லை. இருப்பினும், கடைசி முகலாயப் பேரரசர் பகதூர் சா சஃபார் தனது வசனத் தொகுப்பில் இவர் எழுதிய இரண்டு வசனங்களையும், ஒரு கசீதாவையும், மிர் தாகி மீரின் சில குறிப்புகளையும் குறிப்பிடுகிறார்.  
வரலாற்றின் பெரும்பகுதிக்கு, குல்பதன் பேகமின் கையெழுத்துப் பிரதி தெளிவற்ற நிலையில் இருந்தது. சமகால இலக்கியங்களில் மற்ற முகலாய எழுத்தாளர்கள், குறிப்பாக அக்பரின் ஆட்சியை விவரித்த எழுத்தாளர்கள் பற்றி இது பற்றி அதிகம் குறிப்பிடப்படவில்லை. இருப்பினும், குல்பதன் பேகத்தைப் பற்றிய அதிகம் அறியப்படாத விவரம் வரலாற்றாசிரியர்களுக்கு ஒரு முக்கியமான ஆவணமாகும். இது முகலாய அரண்மனை அந்தப்புரத்திற்குள் இருந்து ஒரு பெண்ணின் கண்ணோட்டத்தை வெளிப்படுத்துகிறது.
# குல்பதன் பேகம்

## பிற்கால வாழ்க்கை

இவருக்கு 70 வயதாக இருந்தபோது, இவரது பேரனான முகமது-யார் என்ற பெயருடன் இவரது பெயர் குறிப்பிடப்பட்டுள்ளது. ஆனாலும் தனது கடைசி காலத்தில் அவமானத்துடன் அரசவையை விட்டு வெளியேறினார். உமாயூனின் மனைவி அமீதா பானு பேகத்துடன் சேர்ந்து நகைகளையும், பரிசுகளையும் அக்பரிடமிருந்து பெற்றார்.  
இவரது தொண்டுப் பணிகள் பெரிய அளவில் இருந்தன. மேலும் ஏழைகளுக்கும் தேவைப்படுபவர்களுக்கும் உதவுவதன் மூலம் கடவுளைப் பிரியப்படுத்தும் முயற்சியில் ஈடுபட்டு வந்ததாகக் கூறப்படுகிறது.
# குல்பதன் பேகம்

## இறப்பு

1603 பிப்ரவரியில், 80 வயதில் இறந்தார்.
# குல்பதன் பேகம்

## பிரபலமான கலாச்சாரத்தில்

- சல்மான் ருஷ்டி எழுதிய *தி என்சாண்ட்ரெஸ் ஆஃப் புளோரன்ஸ்* (2008) என்ற புதினத்தில் குல்பதன் பேகம் ஒரு முக்கிய கதாபாத்திரமாக உள்ளார்.
- ஜோதா அக்பர் என்ற தொலைக்காட்சித் தொடரில் குல்பதன் பேகம் கதாபாத்திரத்தில் சிரத்தா சிங் நடித்துள்ளார்.
# சாலிகா பானு பேகம்

**சாலிகா பானு பேகம்** (*Saliha Banu Begum*) (இறப்பு 10 ஜூன் 1620) முகலாயப் பேரரசர் ஜஹாங்கீரின்ர் தலைமை மனைவியாக இருந்தார். 1620 ஆம் ஆண்டில் தான் இறக்கும் வரை தனது கணவரின் ஆட்சிக் காலத்தில் இவர் பாட்சா பேகமாக இருந்தார்.
# சாலிகா பானு பேகம்

## குடும்பம்

சாலிகா பானு பேகம் ஜஹாங்கீரால் ஆதரிக்கப்பட்ட அஸிம் என்பவரின் மகளாவார்.ref></ref> இவருக்கு அப்துர் ரகீம் என்ற ஒரு சகோதரன் இருந்தார்.
# சாலிகா பானு பேகம்

## திருமணம்

ஜஹாங்கீர் தனது ஆட்சியின் மூன்றாம் ஆண்டில் 1608 இல் இவரை மணந்தார். இதன் விளைவாக, அவரது சகோதரர் அப்துர் ரகீமின் நிலை பெரிதும் முன்னேறியது. ரகீமுக்கு ‘தர்பியாத் கான்’ என்ற பட்டம் வழங்கப்பட்டது.  
ஜஹாங்கீரின் ஆட்சிக் காலத்தில் இவர் இறையாண்மை கொண்ட பெண்மணியாக முகலாயப் பேரரசின் மனைவியாகவே இருந்துள்ளார். இவர் 1620 இல் இறந்தபோது, இந்த பட்டம் ஜஹாங்கிரின் இருபதாவது (கடைசி) மனைவியுமான நூர் சகானுக்கு வழங்கப்பட்டது. நூர் சகானுக்கு ஒரே சக்திவாய்ந்த போட்டியாளராக இவர் இருந்ததாக கூறப்படுகிறது. இருப்பினும், நூர் சகான் ஒரு வலிமையான போட்டியாளராக இருந்தார். மேலும், அரசாங்க விவகாரங்களிலும் ஆதிக்கம் செலுத்தினார். பிரித்தானிய கிழக்கிந்திய நிறுவனத்தின் பிரதிநிதியான வில்லியம்ஸ் ஹாக்கின்ஸ், ஜஹாங்கிரின் தலைமை மனைவிகளில் ஒருவராக இவரைக் குறிப்பிட்டுள்ளார்.  
சாலிகா பானு பேகம் இந்தி மொழி கவிதைகளில் நன்கு தேர்ச்சி பெற்றவர் என்று கூறப்படுகிறது.
# சாலிகா பானு பேகம்

## இறப்பு

சாலிகா பானு பேகம் 1620 ஜூன் 10 புதன்கிழமை இறந்தார். இவரது இழப்பால் ஜஹாங்கீர் மிகவும் துயரமடைந்தார். இவரது மரணம் குறித்து ஜோதிடர் ராய் என்பவர் முன்னரே தன்னிடம் அறிவித்ததாக ஜஹாங்கீர் குறிப்பிட்டார். மேலும், அவரது தீர்க்கதரிசனத்தின் துல்லியத்தைக் கண்டு ஆச்சரியப்பட்டார்.
# சாலிகா பானு பேகம்

## இதனையும் காண்க

- பாட்சா பேகம்
# ராஜ்குமார் பெரியசாமி

**இராஜ்குமார் பெரியசாமி** (ஆங்கிலம் :Rajkumar Periasamy) என்பவர் இந்திய திரைப்பட இயக்குநர் ஆவார். இவர் தமிழ் திரையுலகில் நன்கு அறியப்பட்ட திரைப்பட இயக்குநர் ஆவார்.
# ராஜ்குமார் பெரியசாமி

## தொழில் வாழ்க்கை

ஆம் ஆண்டு கமல்ஹாசன் அவர்களின் தயாரிப்பு நிறுவனமான ராஜ்கமல் பிலிம்ஸ் இன்டர்நேசனல் தயாரித்த அமரன் என்ற திரைப்படத்தை இராச்குமார் பெரியசாமி அவர்கள் இயக்கினார். இத்திரைப்படம் இவருக்கு ஒரு திருப்புமுனையாக அமைந்தது. இந்த திரைப்படமானது இந்திய இராணுவ மேஜர் முகுந்த் வரதராஜனை அடிப்படையாகக் கொண்ட சிவ் அரூர் மற்றும் ராகுல் சிங் எழுதிய இந்தியாஸ் மோஸ்ட் பியர்லெஸ் என்ற புத்தகத் தொடரின் தழுவலாகும்.
# ராஜ்குமார் பெரியசாமி

## திரைப்படவியல்

| 2017 | *இரங்கூன்* |  |
| --- | --- | --- |
| 2024 | "அமரன்" | } |
# இலண்டன் மகாலட்சுமி கோயில்

**இலண்டன் மகாலட்சுமி கோயில்** என்பது ஐக்கிய இராச்சியத்தின், இலண்டன் பெருநகர்ப் பகுதியில் அமையப் பெற்றுள்ள ஓர் இலட்சுமி கோயில் ஆகும்.
# இலண்டன் மகாலட்சுமி கோயில்

## விபரங்கள்

இக்கோயில் மகாலட்சுமிக்கு அர்ப்பணிக்கப்பட்ட ஒரு கோயில் ஆகும். 1989 ஆம் ஆண்டு கட்டப்பட்ட இக்கோயிலின் கும்பாபிசேகம் 1990ஆம் வருடம் நடைபெற்றது.
இலண்டனில் உள்ள இலட்சுமி நாராயண டிரஸ்ட் மூலம் இக்கோயில் கட்டப்பட்டுள்ளது. பத்மஸ்ரீ சிற்பக்கலாமணி முத்தையா ஸ்தபதி மேற்பார்வையில் இக்கோயிலின் இராச கோபுரம் மற்றும் இதர அமைப்புகள் வடிவமைக்கப்பட்டுள்ளன.
# இலண்டன் மகாலட்சுமி கோயில்

## அமைவிடம்

கடல் மட்டத்திலிருந்து சுமார் 6.85 மீ. உயரத்தில், என்ற புவியியல் ஆள்கூறுகள் கொண்டு, மகாலட்சுமி கோயில் அமைந்துள்ளது.
# இலண்டன் மகாலட்சுமி கோயில்

## இதர தெய்வங்கள்

ஸ்ரீதேவி மற்றும் பூதேவி சமேத சீனிவாசர், சகஸ்ரமகாலிங்கேசுவரர், காயத்ரி, சனீசுவரர், இராச மகா கணபதி, வள்ளி மற்றும் தெய்வானை சமேத அறுபடை முருகன், சுதர்சனர், யோகநரசிம்மர் மற்றும் அனுமன் ஆகியோர் இக்கோயிலில் அருள்பாலிக்கின்றனர்.
# தீயலைட்டு

**தீயலைட்டு** (*Teallite*) என்பது PbSnS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளீயமும் ஈயமும் சேர்ந்து இந்த சல்பைடு கனிமம் உருவாகிறது. நிலத்தடி பாறையின் அடுக்குகளுக்கு இடையே நீர் வெப்ப திரவத்திலிருந்து படிந்த தாதுக்களின் அடுக்கில் இது தோன்றுகிறது. சிலசமயங்களில் வெள்ளீயத்தின் தாதுவாகவும் வெட்டியெடுக்கப்படுகிறது. தீயலைட்டு கனிமம் மென்மையான வெள்ளி கலந்த சாம்பல்நிற மைக்கா போன்ற தட்டுகளாக நேர்ச்சாய்சதுர படிக அமைப்பில் உருவாகிறது. மோவின் கடினத்தன்மை அளவுகோலில் 1.5 முதல் 2 என்ற அளவும் ஒப்படர்த்தி 6.4 என்ற அளவையும் வெளிப்படுத்துகிறது.  
தீயலைட்டு கனிமம் முதன்முதலில் 1904 ஆம் ஆண்டில் பொலிவியாவில் உள்ள சாண்டா ரோசா, அண்டெக்வேராவில் கண்டுபிடிக்கப்பட்டது. பிரித்தானியப் புவியியலாளர் இயெத்ரோ இயசுடினியன் ஆரிசு தீயல் (1849-1924) நினைவாக தீயலைட்டு என்று பெயரிடப்பட்டது.  
பன்னாட்டு கனிமவியல் சங்கம் தீயலைட்டு கனிமத்தை Tel என்ற குறியீட்டால் அடையாளப்படுத்துகிறது.
# நிம்மி ராமானுஜம்

**நிர்மலா** (**நிம்மி** ) **ராமானுஜம்** (*Nirmala (Nimmi) Ramanujam*) ஒரு கல்வியாளரும், கண்டுபிடிப்பாளரும் மற்றும் தொழில்முனைவோரும் ஆவார்.
# நிம்மி ராமானுஜம்

## பின்னணி

புற்றுநோய் பரிசோதனை, நோயறிதல் மற்றும் சிகிச்சை தொடர்பான பெண்களின் ஆரோக்கியத்திற்கான உலகளவில் அணுகக்கூடிய தொழில்நுட்பங்களை உருவாக்கியதற்காக இவர் அங்கீகரிக்கப்பட்டுள்ளார். இவர் ராபர்ட் டபிள்யூ. கார் பொறியியல் பேராசிரியராகவும், டியூக் பல்கலைக்கழகத்தில் புற்றுநோய் மருந்தியல் மற்றும் உலகளாவிய சுகாதார பேராசிரியராகவும் உள்ளார். பெண்களின் ஆரோக்கியத்தை மேம்படுத்தும் பயனுள்ள ஆராய்ச்சி, கல்வி மற்றும் சமூக வெளிப்புற நடவடிக்கைகளை ஊக்குவிக்க 2013 ஆம் ஆண்டில் உலகளாவிய மகளிர் சுகாதார தொழில்நுட்பங்களுக்கான மையத்தை (ஜி. டபிள்யூ. எச். டி) நிறுவினார். 2019 ஆம் ஆண்டில், தொழில்நுட்பம் மற்றும் சமூகத்தில் பெண்கள் மீது நேர்மறையான தாக்கத்தை ஏற்படுத்தியதற்காக சமூக தாக்க அபி விருதைப் பெற்றார். 2017 ஆம் ஆண்டில் தேசிய கண்டுபிடிப்பாளர்கள் அகாதமியின் உறுப்பினராகத் தேர்ந்தெடுக்கப்பட்டார். மையத்தில் உருவாக்கப்பட்ட தொழில்நுட்பங்களை வணிகமயமாக்குவதற்காக இவர் *கல்லா ஹெல்த்* நிறுவனத்தை நிறுவினார். மேலும், கருப்பை வாய்ப் புற்றுநோய், இனப்பெருக்க சுகாதாரம் மற்றும் பொறியியல் வடிவமைப்புக் கல்வியில் முறையே தொலைநோக்கு தாக்கத்தை ஏற்படுத்துதல் உள்ளிட்ட பல முன்முயற்சிகளையும் கூட்டமைப்பையும் உருவாக்கியுள்ளார்.
# மெனெகினைட்டு

நேர்ச்சாய்சதுரப் படிக அமைப்பில் படிகமாகும் மெனெகினைட்டு மோவின் கடினத்தன்மை அளவுகோலில் 2+1⁄2 என்ற அளவும் ஒப்படர்த்தி 6.36 என்ற அளவையும் வெளிப்படுத்துகிறது. {010} இல் சரிபிளவும் சங்குருவமும் கொண்டு கருப்பும் சாம்பலும் கலந்த நிறத்தில் உலோகப் பளபளப்புடன் படிகமாகிறது. போட்டினோ சுரங்கத்தில் இவர் கனிமத்தைக் கண்டுபிடித்தார். என்ற குறியீட்டால் அடையாளப்படுத்துகிறது.
# சூர்ய குமாரி சிரேஸ்தா

**சூர்யா குமாரி ஸ்ரேஸ்தா**' (*Surya Kumari Shrestha*) நேபாள அரசியல்வாதி ஆவார். நேபாளப் பொதுவுடைமைக் கட்சி (ஒமாலெ) கட்சியைச், சேர்ந்த இவர் தற்போது நேபாளத்தின் 2 வது கூட்டாட்சி நாடாளுமன்ற உறுப்பினராக பணியாற்றி வருகிறார். 2022 நேபாளப் பொதுத் தேர்தலில் இவர் பழங்குடி மக்கள் பிரிவில் இருந்து விகிதாசார பிரதிநிதியாக தேர்ந்தெடுக்கப்பட்டார்.
# கவ்லா பிந்த் அல் அஸ்வர்

**கவ்லா பின்த் அல் அஸ்வர்** (*Khawla bint al-Azwar*; இறப்பு கி.பி.639 ) ராசிதீன் கலீபாவின் படையில் பணிபுரிந்த ஒரு அரபு முஸ்லிம் போர் வீராங்கனையாவார். முஸ்லிம்களின் சிரியப் போரில் இவர் முக்கியப் பங்கு வகித்தார். மேலும் தனது சகோதரர் திராருடன் இணைந்து போராடினார். இவர் வரலாற்றில் மிகச் சிறந்த பெண் வீரர்களில் ஒருவராக விவரிக்கப்படுகிறார். மேலும் இஸ்லாமிய தீர்க்கதரிசி முகம்மதுவின் தோழியாக இருந்தார்.  
ஏழாம் நூற்றாண்டில் பானு அசாத் பழங்குடியினத் தலைவர்களில் ஒருவரான அஸ்வார் அல் அசாதியின் மகளாகப் பிறந்தார். பைசாந்தியப் பேரரசிற்கு எதிராக 636 ஆம் ஆண்டில் நடைபெற்ற யர்மூக் போர் உட்பட பல போர்களில் தனது சகோதரர் திராருடன் இணைந்து போரிட்டார். போரின் 4 வது நாளில் அவர் பைசாந்திய இராணுவத்திற்கு எதிராக ஒரு பெண்கள் குழுவை வழிநடத்தி அதன் தலைமைத் தளபதியைத் தோற்கடித்தார்.
# பிசுனா சட்டமன்றத் தொகுதி

**பிசுனா சட்டமன்றத் தொகுதி** (Bishnah Assembly constituency) என்பது இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பிசுனா, சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பிசுனா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | திரிலோச்சன் தத் |  |
| 1967 | பகத் சாசு ராம் |  |
| 1972 | பரம நந்த் |  |
| 1977 | பரம நந்த் |  |
| 1983 | பகத் சச்சு ராம் |  |
| 1987 | பரம நந்த் |  |
| 1996 | சகதீசு ராசு துபே |  |
| 1992 | அசுவனி குமார் சர்மா |  |
| 2008 | அஸ்வனி குமார் சர்மா |  |
| 2014 | கமல் வர்மா |  |
| 2024 | ராசீவ் குமார் |  |
# பிசுனா சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டப் பேரவை தேர்தலில் ஜம்மு காஷ்மீர் தேசிய சிறுத்தைகள் கட்சி வேட்பாளர் கமல் வர்மா, பிசுனா தொகுதியில் வெற்றி பெற்றார்.  
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் ராசீவ் குமார் 53435 வாக்குகள் பெற்று பிசுனா தொகுதியில் வெற்றி பெற்றார்.
# குலுக்கல்லூர் தொடருந்து நிலையம்

**குலுக்கல்லூர் தொடருந்து நிலையம்** (*Kulukkallur railway station*) என்பது கேரளத்தின், பாலக்காடு மாவட்டத்தில், பட்டாம்பிக்கு அருகில் உள்ள குலுக்கல்லூர் என்ற சிற்றூரில் உள்ள ஒரு முக்கிய தொடருந்து நிலையம் ஆகும். இது தென்னக இரயில்வேயின் ஷோரனூர்-மங்களூர் பாதையில் அமைந்துள்ளது. இந்த நிலையத்தில் நிறுத்தப்படும் தொடருந்துகள் இந்த ஊரை நிலம்பூர், ஷொர்ணூர், அங்காடிபுரம் போன்ற இந்தியாவின் முக்கிய நகரங்களுடன் இணைக்கின்றது.
# குலுக்கல்லூர் தொடருந்து நிலையம்

## ஷோரனூர்-நிலம்பூர் தொடருந்து பாதை

நீலம்பூர்-ஷோரனூர் தொடருந்து பாதை என்பது கேரளா மாநிலத்தில், தென்னக இரயில்வே மண்டலத்துக்கு உட்பட்ட ஒரு கிளைப் பாதையாகும். மேலும் இது இந்தியாவின் அகலப் பாதைகளில் ஒன்றாகும். இது ஷோரனூர் சந்திப்பில் இருந்து (பாலக்காடு மாவட்டம்) நிலம்பூர் தொடருந்து நிலையம் வரை (மலப்புறம் மாவட்டம்) 66 கிலோமீட்டர்கள் (41 மைல்) நீளம் கொண்ட ஒற்றை வழிப் பாதையாகும். இந்த நிலையம் கோழிக்கோடு–உதகமண்டலம் நெடுஞ்சாலையில் நிலம்பூர் நகரத்தில் இருந்து 4 கி.மீ. தொலைவில் உள்ளது. இந்த வழித்தடத்தில் ஷோரனூர்–நிலம்பூர் சாலை பயணிகள் இரயில்கள் இயக்கப்படுகின்றன.
# விஜய் ஆனந்த்

**விஜய் ஆனந்த்** (*Vijay Anand*, 1952 – 6 பெப்பிரவரி 2024) தென்னிந்தியத் திரைப்படங்களில், முக்கியமாகக் கன்னடம், தமிழ் ஆகிய மொழித் திரைப்படங்களில் பணியாற்றிய இந்திய இசையமைப்பாளராவார்.
# விஜய் ஆனந்த்

## தனிப்பட்ட வாழ்க்கை

விஜய் ஆனந்த் அமலி என்பவரை மணந்தார். இவர்களுக்கு ஒரு மகள் உள்ளார். விஜய் ஆனந்த் 2023 திசம்பர் மாதம் முதல் உடல்நலப் பிரச்சினைகளால் பாதிக்கப்பட்டுவந்த நிலையில் 2024 பெப்ரவரி 6 அன்று சென்னையில் தனது 71-ஆவது அகவையில் இறந்தார்.
# அம்பாங் பார்க் எல்ஆர்டி நிலையம்

**அம்பாங் பார்க் எல்ஆர்டி நிலையம்** (ஆங்கிலம்: *Ampang Park LRT Station*; மலாய்: *Stesen Ampang Park*; சீனம்: 安邦购物中心站) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  
இந்த எல்ஆர்டி நிலையம், அம்பாங் சாலையின் கிளானா ஜெயா வழித்தடத்தில் கடைசி நிலத்தடி நிலையமாகும். இதன் பின்னர் இந்தத் தடம் மீண்டும் தரைக்கு மேலே செல்கிறது.
# அம்பாங் பார்க் எல்ஆர்டி நிலையம்

## பொது

இந்த நிலையம் சிட்டி வங்கியின் *(Citibank)* மலேசியத் தலைமையகத்திற்கு அருகில் உள்ளது. அத்துடன் அமெரிக்க தூதரகம், சிங்கப்பூர் உயர் ஆணையம், கனடிய உயர் ஆணையம் மற்றும் பிரித்தானிய உயர் ஆணையம் ஆகியவை இந்த நிலையத்திற்கு அருகில் அமைந்துள்ளன. துன் ரசாக் சாலைப் பகுதியில் உள்ள இந்த இடம் 'தூதரக வளாகம்' என்றும் அழைக்கப்படுகின்றது.  
இந்த எல்ஆர்டி நிலையத்திற்கு அருகில் மற்றும் ஒரு நிலையம் உள்ளது. அந்த நிலையம் அம்பாங் பார்க் எம்ஆர்டி நிலையம் என்று அழைக்கப்படுகிறது.